Wangsa Qin (Hanzi: 秦朝, hanyu pinyin: Qin Chao) (221 SM - 206 SM) ya iku salah siji saka telu wangsa kang paling duwé prabawa ana ing Cina sadawané sajarah. Wangsa Qin misuwur dadi wangsa kang cendhèk umuré, nanging duwé dhasar-dhasar kakaisaran kang dadi pathokan kanggo wangsa-wangsa kang ana sawisé. Wangsa iki uga dadi wangsa kang pisanan nyawijikaké bebrayan kang manéka warna ana ing Cina dadi saètnis kang tunggal ya iku nasional Cina.